钦定古今图书集成/理学汇编/文学典/第086卷 > 张雯〈田〉
## 钦定古今图书集成/理学汇编/文学典/第086卷 > 张雯〈田〉

按《苏州府志》：雯字子昭，其先浚仪人。宋南渡，居钱塘。
父兴，再徙吴。雯少力学，嗜书，所居临市衢，构楼藏书，
日事翻阅，喜古乐府歌曲，时吹洞箫，音奏清越。每众
坐闻乐，辄俯首颦蹙，叹曰：‘吾其不免乎’！于时宋亡已
久，故老犹存，雯从之问遗事，朝廷宗庙、宫室舆服、朝
会燕享，生杀除拜，咸得其详。岁一再往钱塘，徘徊故”
都，哀不能已。所著有《维潜录》、“《书画补遗、墨记》。子田，字
芸已，亦工文词。